ברוך חפץ

ברוך חפץ (נפטר ב-1972) היה ספורטאי, מאמן ועסקן ספורט ישראלי. 

בשנות ה-40 שיחק במחלקת הכדורסל של קבוצת מכבי תל אביב, שבה עבד אביו כאפסנאי. ב-1946 עבר למכבי רמת גן והיה ממקימי מועדון הספורט מכבי רמת גן. לאחר פרישתו מספורט מקצועני עסק באימון ובחינוך גופני.  

ב-1963 הקים את קבוצת הכדוריד מכבי ארזים רמת גן עם שחקנים שייבא ממועדון מכבי תל אביב, שהיו כדורסלנים במקור. הקבוצה הוקמה לזכרם ונקראה על שמם של שישה מחבריו של חפץ שלחמו איתו בפלגות הארזים במלחמת העצמאות ונפלו בקרבות. בהמשך הקים ואימן גם את קבוצת הכדוריד של מכבי פתח תקווה. 

עסקני ספורט ישראלים
שחקני כדוריד ישראלים
מאמני כדוריד ישראלים
ישראלים שנפטרו ב-1972